Държавен вестник, бр. 64, 2000 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  64
Заключителна разпоредба
§ 10. Постановлението влиза в сила от 1 май
2000 г., с изключение на:
1. Параграфи 1 и 2, които влизат в сила от 1
януари 2000 г.
2. Параграф 3, който влиза в сила от 1 март
2000 г.
3. Параграф 5, който влиза в сила от 1 юни
2000 г.
4. Параграф 6, който влиза в сила от 1 юли
2000 г.
Министър-председател: Иван Костов
Главен секретар на Министерския съвет:
Елиана Масева
45805
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ТРАНСПОРТА И СЪОБЩЕНИЯТА
СПОРАЗУМЕНИЕ
между правителството на Република Бълга-
рия и правителството на Република Армения
за сътрудничество в областта на пощите и
далекосъобщенията
(Утвърдено с Решение № 200 от 14 април 2000 г.
на Министерския съвет. В сила от 3 юли 2000 г.)
Правителството на Република България и
правителството на Република Армения, оттук
нататък наричани “страни”,
водени от желанието да насърчават бъде-
щото сътрудничество в областта на пощите и
далекосъобщенията на основата на преиму-
ществени и равностойни условия и в духа на
приятелските традиции между народите на
двете страни,
като си дават сметка, че съобщенията пред-
ставляват важно средство за стимулирането на
това сътрудничество;
решиха да подпишат това споразумение:
Член 1
Пощенските и далекосъобщителни връзки
между Република България и Република Арме-
ния ще се осъществяват в съответствие с клау-
зите, препоръките и актовете на Всемирния
пощенски съюз, на Международния съюз по
далекосъобщения, на Европейската конферен-
ция по пощи и далекосъобщения (СЕПТ), в
съответствие с националните законодателства,
както и на основата на това споразумение.
Член 2
Страните ще вземат всички мерки, в рамки-
те на техните компетенции, за развитието и
непрекъснатото усъвършенстване на качество-
то на пощенските и далекосъобщителни връз-
ки между двете страни, както и за осигуряване-
то на тяхната надеждност.
Член 3
Страните ще насърчават транзита през тех-
ните територии на пощенските и далекосъоб-
щителни услуги, както и на радио- и телевизи-
онните програми, предназначени за трети стра-
ни, или които произхождат от трети страни, при
най-благоприятни за двете страни условия.
Член 4
По време на природни бедствия и извънред-
ни ситуации или обстоятелства страните вза-
имно ще осъществяват с най-висок приоритет
пренасянето на съобщения през техните собст-
вени мрежи и далекосъобщителна среда.
Член 5
1. Страните ще осъществяват сътрудничест-
вото посредством:
информация и документация;
двустранни консултации;
посещения на експерти и работни групи;
обмен на специалисти;
други форми на сътрудничество.
2. В резултат от дейностите, осъществявани на
основата на това споразумение, възможно е да се
правят предложения за по-тясно сътрудничество
по конкретни въпроси като израз на по-нататъш-
ни координирани действия между двете страни.
3. За тази цел, когато това е необходимо и
при взаимно съгласие, между пощенските и
далекосъобщителни ведомства могат да бъдат
подписвани договори, които да съдържат съот-
ветните срокове, както и отделите и конкрет-
ните лица, отговорни за изпълнението и успеш-
ното осъществяване на такива договори.
Член 6
Страните се споразумяват да си сътрудни-
чат при подготовката на становища и във връз-
ка с взаимна подкрепа, свързана с  участието в
конференции и форуми на специализираните
международни организации по пощенски съоб-
щения и далекосъобщения.
Член 7
По отношение на  сферите от компетенция-
та на националните регулаторни органи в об-
ластта на пощенските и далекосъобщителни
услуги двете страни ще осъществяват пряко
сътрудничество по следните въпроси:
разработването и прилагането на национал-
ни нормативни уредби, установяване на лицен-
зионен режим и либерализиране на услугите;
определяне на пазарните икономически и
финансови принципи при осъществяване на
далекосъобщенията и пощенските съобщения;
оптимално използване на радиочестотния
спектър и прилагането на тарифните принци-
пи, свързани с него;
одобряване типа на крайно оборудване в
далекосъобщенията и взаимно признаване на
одобрените типове оборудване;
стандартизация;
структура, организация и функции на двата
национални регулаторни органа;
други въпроси по взаимна договореност.